Raskol Khan - musliman rapper
Gdje drugo nego u New Yorku možete naći rappera muslimana, amerikanca, irsko-iranske baštine - Cyrus McGoldrick, na sceni Raskol Khan.
Muzika i religija često idu zajedno. U mnogim religijama su pjesma i molitva tradicionlano povezane i zajedno angažiraju ljude svih uzrasta. Vlastito angažiranje na takvim okupljanjima pomaže stvaranju religijskog doživljaja. Sa druge strane, mnogo toga što se može vidjeti na sceni popularne američke muzike je u suprostnosti sa osjećanjima vjernika. Jedan američki rapper, povezivanjem ta dva svijeta nastoji premostiti religijske i kulturne razlika i predrasuda. Gdje drugo nego u srcu New Yorka možete naći muslimana, Amerikanca, Irsko-iranskog rappera. Njegovo ime je Cyrus McGoldrick, ali kada je na sceni postaje Raskol Khan. Za Glas Amerike on kaže: "Nastojim usaglasiti sve kulture čiji sam ishod. Raskol Khan je lik koji odslikava mene, ali dobrim dijelom i bilo kojeg drugog mladog čovjeka u gradu koji pokušava raditi prave stvari, ali se bori sa sobom i okruženjem." Student na obližnjem Columbia Univerzitetu, Raskol Khan je revnosan musliman koji se moli pet puta na dan. "Uvijek pazim da ne kažem da sam muslimanski rapper. Ja sam musliman rapper, jer se ponosim svojom vjerskom praksom, veoma sam ponosan da sam musliman u Americi. Ja mislim da je New York jedinstveno mjesto pretapanja kultura. Na taj način ima mnogo mjesta za nas, mnogo mjesta za muslimane da žive i da se integriraju." Muzika mu kaže u tome pomaže: "Ja u svojoj muzici nastojim pokazati da smo svi ljudi. Da svi želimo mnogo toga sličnog. Za muslimana, a mislim i za svakog vjernika, važno je da pokaže da se naše odluke u osnovi baziraju na razlikovanju dobra i zla. Taj ključni koncept, princip, ukoliko se iskaže kroz muziku, rezonira medju ljudima, više ujedinjuje nego dijeli. Ljudi mogu vidjeti nekoga ko je musliman i ko je ponosan što je Amerikanac." Njegova sposobnost da ujedinjuje ljude donosi osmjeh na lice ponosnih roditelja. "On predstavlja Ujedinjene narode muzike", kaže njegova mama Nikoo McGoldrick. "On je uvijek vrijedno radio na muzici, u njoj uživao, uživao da i drugima pruži zadovoljstvo, i mi smo sretni da to vidimo", objašnjava njegov otac Jim McGioldrick. "Ponosna sam na njega", dodaje mama. Mnoga djeca se nadaju da će postati super zvjezde, i to je zajednička tema američke pop kulture, ali je malo onih koji bi život slavnih nazvali pobožnim. Čini se da je to dvoje u suprotnosti. Raskol Khan, rapper musliman objašnjava: "Biti muzičar, podrazumjeva da budete na mjestima i možda u blizini nekih stvari ili ljudi koje bi muslimani koji nisu na sceni radije izbjegli. Ali, biti musliman i biti na sceni je sasvim uredu. Radi se, zaista, o tome šta podrazumjevate pod tim biti muzičar. Ako je to muzika i biti na sceni, to je jedna stvar. Ako je to u vezi feštanja i svega drugog nakon koncerta, onda je to nešto sasvim drugo." Za Raskola Khana, to je očito u vezi muzike. Kada nije zauzet koncertima on izučava Srednji-Istok, Aziju i Afriku, i na Rhode Islandu gdje je rodjen društveno je angažovan podučavajući osnovnu pismeost u okviru programa nazvanog Uticaj zajednice. "To znanje će ljudima pomoći u budućnosti, inshallah. Sve što mogu učiniti da prenesem znanje na njih...to je dobro za obje strane. I ukoliko mogu živjeti pomažući ljudima i radom u zajednici, to je za mene odlično. Moja ljubav prema ljudima, prema porodici i prijateljima, moja ljubav za ono što studiram, za posao na koji idem, to me samo po sebi pokrene svakog jutra. Ja sam blagoslovljen da volim sve što radim. Jako sam zauzet i uvijek u žurbi, ali sam jako sretan da sve što radim, žureći od jednog do drugog, da sve to volim." Kaže ovaj mladi musliman, dodajući da su New York, i Amerika jedinstveno mjesto pretapanja kultura u čemu je tolerancija univerzalna vrijednost koja to omogućava.